ไฟแนนเชียลไดเจสต์
NUSA แจกวอร์แรนต์ 5 ต่อ 1
20 มี.ค. 2556

NUSA แจกวอร์แรนต์ 5 ต่อ 1 
นายวิษณุ เทพเจริญ ประธานเจ้าหน้าที่บริหาร บริษัท ณุศาศิริ (NUSA) เปิดเผยว่า คณะกรรมการมีมติอนุมัติการเพิ่มทุนจำนวน 894,713,475 บาท เป็น 3,368,280,475 บาท โดยจัดสรรหุ้นจำนวน 894,713,475 หุ้น รองรับใบสำคัญแสดงสิทธิการซื้อหุ้นหรือวอร์แรนต์ รุ่นที่ 1 (NUSAW1) ซึ่งจะแจกให้กับผู้ถือหุ้นในอัตราส่วน 5 ต่อ 1 มีอายุ 3 ปี แปลงในราคา 1 บาท
ส่วนที่เหลืออีกไม่เกิน 400 ล้านหุ้น จะเสนอขายให้แก่นักลงทุนเฉพาะเจาะจง (PP) ในราคาหุ้นละ 1.30 บาท โดยในปี 2556 นี้ NUSA มีแผนที่จะเปิดโครงการใหม่ 6 โครงการ คิดเป็นมูลค่ารวมกว่า 14,100 ล้านบาท
BANPU ซื้อหุ้นคืน 3 วันติด รวม 9 หมื่นหุ้น
บริษัท บ้านปู (BANPU) เดินหน้าซื้อหุ้นคืนจากตลาดหลักทรัพย์อย่างต่อเนื่องเป็นวันที่ 3 โดยวันที่ 19 มี.ค. 2556 ซื้อจำนวน 3 หมื่นหุ้น ในราคาหุ้นละ 378 บาท รวมเป็นเงิน 11.3 ล้านบาท
ทั้งนี้ บ้านปูเริ่มซื้อคืนวันแรกในวันที่ 15 มี.ค. จำนวน 3 หมื่นหุ้น ราคาหุ้นละ 383 บาท และวันที่ 18 มี.ค. ซื้อเพิ่ม 3 หมื่นหุ้น ราคาหุ้นละ 384 บาท รวม 3 วัน เก็บหุ้นแล้ว 9 หมื่นหุ้น คิดเป็นเงิน 34.28 ล้านบาท
ล่าสุดราคาหุ้นปิดที่ 377 บาท ลดลง 5 บาท คิดเป็น 1.31%
KCE แจกปันผลวอร์แรนต์
คณะกรรมการบริษัท เคซีอี อีเลคโทรนิคส์ (KCE) มีมติอนุมัติการจ่ายเงินปันผลอีกหุ้นละ 0.35 บาท และยังออกวอร์แรนต์จำนวน 115,248,942 หน่วย เพื่อแจกผู้ถือหุ้นเดิม ในสัดส่วน 4 ต่อ 1 หน่วย กำหนดแปลงสภาพเป็นหุ้นในราคา 5 บาท 
แอสเซทพลัสขายกองหุ้นเป้ากำไร 5%
นางลดาวรรณ เจริญรัชต์ภาคย์ กรรมการผู้จัดการ บริษัทหลักทรัพย์จัดการกองทุน (บลจ.) แอสเซท พลัส กล่าวว่า บริษัทเสนอขายกองทุนเปิดแอสเซท พลัส ไพร์ม 4 (ASPPRIME 4) ตั้งแต่วันนี้28 มี.ค. เป็นกองทุนผสมที่สามารถปรับสัดส่วนการลงทุนในหุ้นได้ 0-100% เน้นลงทุนหุ้นไทย และมีเป้าหมายสร้างผลตอบแทน 5% ใน 6 เดือน
“บริษัทยังมีมุมมองในเชิงบวกต่อเศรษฐกิจและดัชนีมีโอกาสแตะ 1,600-1,620 จุด ใน 6 เดือนข้างหน้า หรือมีโอกาสปรับตัวอีก 5.26.5% ขณะที่ความไม่แน่นอนจากปัจจัยต่างประเทศอาจกดดันดัชนีปรับตัวลงสู่ระดับ 1,5001,520 จุด ซึ่งจะเป็นจังหวะให้เข้าลงทุนได้” นางลดาวรรณ กล่าว
วรรณเชื่อหุ้นไปต่อส่งกองทุนใหม่ขาย
นายวิน อุดมรัชตวนิชย์ ประธานเจ้าหน้าที่บริหาร บริษัทหลักทรัพย์จัดการกองทุนรวม (บลจ.) วรรณ กล่าวว่า บริษัทเสนอขายกองทุนเปิดวรรณ เฟล็กซิเบิ้ล แอ็คทีฟ ฟันด์ 4 ระหว่างวันที่ 18-27 มี.ค. 2556 เน้นการบริหารความเสี่ยงจากความผันผวนของตลาดหุ้น